

 **Република Србија**

**МИНИСТАРСТВО ИНФОРМИСАЊА**

 **И ТЕЛЕКОМУНИКАЦИЈА**

**ИЗВЕШТАЈ О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА ЗА РАДИО
У 2025. ГОДИНИ**

**Јул 2025. године**

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23) припремило извештај о спроведеном Конкурсу за суфинансирање проjеката производње медијских садржаја за радио у 2025. години.

1. **Основни подаци о Конкурсу**

Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2025. години Број: 000062484 2025 13460 003 005 000 001 од 27. јануара 2025. године расписало Конкурс за суфинансирање проjеката производње медијских садржаја за радио у 2025. години. Конкурс је био расписан у периоду од 1. фебруара 2025. године до 17. марта 2025. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).

 Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

1. **Намена Конкурса**

Намена конкурса је пружања финансијске подршке производњи медијских садржаја који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима.

1. **Критеријуми за оцену пројеката**

Критеријуми на основу којих су пројекти оцењивани су:

1) *Мера у којој је предложена пројектна активност подобна да оствари јавни интерес у области јавног информисања*, а посебно:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

2) *Мера у којој се медиј путем кога ће бити реализован пројекат придржава професионалних и етичких стандарда*:

1. да ли су медију путем којег ће бити реализован пројекат изречене мере од Савета за штампу, у последњих годину дана, због кршења професионалних и етичких стандарда;

 2. тежина прекршаја и учесталост понављања.

* 1. **Ближи критеријуми за оцену пројеката**

Јавним позивом су дефинисани ближи критеријуми, односно приоритетне теме:

* очување српског идентитета, српског језика и српског ћириличног писма;
* политичка, међунационална, међуверска и други облици толеранције и разумевање;
* превенција и заштита од дискриминације;
* култура јавног дијалога;
* сузбијање говора мржње и лажних вести у медијима;
* безбедност деце на интернету;
* медијска писменост;
* владавина права;
* заштита података о личности, а посебно личности малолетника;
* улога и значај цивилног друштва;
* дигитализација и вештачка интелигенција;
* безбедност новинара;
* развој критичког мишљења;
* друштвене и породичне вредности;
* подстицање рађања;
* афирмативни садржаји за децу и младе;
* нове форме популарне културе;
* српска уметност и традиција;
* култура сећања;
* обележавање годишњица: 80 година пробоја заточеника система концентрационих и логора смрти НДХ у Јасеновцу, 80 година победе над нацизмом, фашизмом и усташтвом у Другом Светском рату, 210 година подизања Таковског устанка, 190 година Сретењског устава и 850 година од рођења Светог Саве I Српског;
* развој науке и образовања;
* равномерни регионални развој;
* унапређење и проширење пољопривредне производње;
* прехрамбена безбедност;
* безбедност саобраћаја;
* превенција насиља у породици, родно заснованог насиља и насиља уз употребу оружја;
* смањење ризика социјалне искључености припадника осетљивих група;
* родна димензија у друштвеној пракси и институцијама друштва;
* борба против корупције;
* борба против организованог криминала;
* борба против трговине људима;
* превенција тероризма;
* спречавање злоупотребе психоактивних супстанци;
* заштита сексуалног и репродуктивног здравља;
* спречавање злоупотребе оружја;
* јавно здравље и здравствене потребе становништва.

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

1. **Финансијски аспекти конкурса**

За реализацију Конкурса за суфинансирање проjеката производње медијских садржаја за радио у 2025. години опредељено је 47.000.000,00 динара. Средства су планирана на економским класификацијама: 38.350.000,00 на 424 - са које су додељена привредним друштвима и предузетницима и 8.650.000,00 на 481 - са које су додељена организација цивилног друштва, синдикатима и верским организацијама.

 *Табела 1. Приказ опредељених средстава по економским класификацијама*

|  |  |  |  |
| --- | --- | --- | --- |
| **РБ** | **Назив конкурса** | **Економска класификација** | **Износ средстава у РСД** |
| 1. |  Конкурс за суфинансирање пројеката производње медијских садржаја за радио  | 424 | 38.350.000,00 |
| 481 |  8.650.000,00 |
|  | **Укупно:** |  |  47.000.000,00 |

Учесници су за реализацију пројеката тражили укупно 141.737.334 ,00,00 динара, што је 3 пута више у односу на износ опредељених средстава за реализацију конкурса.

*Табела 2. Приказ опредељених и тражених средстава по конкурсима*

|  |  |  |  |
| --- | --- | --- | --- |
| **РБ** | **Назив конкурса** | **Тражена средства у 2024. години** | **Тражена средства у 2025. години (РСД)** |
| 1. | Конкурс за суфинансирање пројеката производње медијских садржаја за радио у 2025. години | 115.134.539,00 | 141.737.334 ,00 |

 Најмањи износ средстава који може бити одобрен за суфинансирање пројекта је 600.000,00 динара, а највећи 2.000.000,00 динара.

1. **Пријављени пројекти**

На Конкурс за суфинансирање проjеката производње медијских садржаја за радио у 2025. години путем ЈИС-а пристигло је укупно 130 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу.

Приликом провере пријава констатовано је да известан број издавача медија радија нема важећу дозволу за емитовање Регулаторног тела за електронске медије, али је пријава тих издавача прихваћена уколико су поднели пријаву РЕМ-у, односно уколико су били у поступку одлучивања, по пријави поднетој на јавни конкурс за продужетак дозволе о праву пружања медијске услуге, путем терестричког аналогног, односно дигиталног преноса.

Због неиспуњавања услова конкурса, датих у jавном позиву, решењем је одбачено четири пројектне пријава. Одбачене пројекте комисија није разматрала.

1. **Именовање и улога стручне комисије**

За Конкурс за суфинансирање проjеката производње медијских садржаја за радио у 2025. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 12 пријава кандидата за чланове комисије, од којих су 7 пријавa новинарских и медијских удружења и 5 пријава теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја за радио у 2025. години Број: 001072265 2025 13460 003 005 012 002 од 21. марта 2025. године именовао петочлану комисију за оцену пројеката.

Већина чланова комисије именована је на предлог новинарских и медијских удружења. Решење о именовању чланова комисија доступно је на веб сајту Министарства информисања и телекомуникација на адреси: <https://mit.gov.rs/extfile/sr/15768/Resenje7.pdf> и на ЈИС-у <https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/3fbfeb2e-3d46-4171-9d9d-135db91cdf61/committee-applicants>.

Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима, Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката.

Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. Такође, члановима Комисије је указано да је у ЈИС-у администратор мера – Регулаторно тело за електронске медије (РЕМ) унео изречене мере за медије, што представља један од општих критеријума који се узима у обзир приликом оцењивања самих пројеката.

Након оцене сваког појединачног пројекта од стране свих чланова комисије бодови су аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета.

1. **Подржани пројекти**

Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 126 пројеката подржано је 56, средствима у износу од 47.000.000,00 динара.

Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

*Табела 4. Приказ броја пројеката пријављених на конкурс и износ додељених средстава*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Назив конкурса** | **Средства додељена на конкурсу** | **Укупан број пројеката** | **Број одбачених пројеката** | **Број разматраних пројеката** | **Број подржаних пројеката** |
| 1. | Конкурс за суфинансирање пројеката производње медијских садржаја за радио | 47.000.000,00 | 130 | 4 | 126 | 56 |

На веб сајту Министарства информисања и телекомуникација на адреси: <https://mit.gov.rs/vest/13707/konkurs-za-sufinansiranje-projekata-proizvodnje-medijskih-sadrzaja-za-radio-u-2025-godini.php> и на ЈИС-у <https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/3fbfeb2e-3d46-4171-9d9d-135db91cdf61> објављена су следећа документа:

* ранг листа пројеката,
* записник о раду комисије,
* предлог комисије о расподели средстава и
* решење о расподели средстава.
1. **Тематска разноврсност подржаних пројеката**

На Конкурсу за суфинансирање пројеката производње медијских садржаја за радио подржани су пројекти који обухватају широк спектар тема, у складу са дефинисаним приоритетним областима, али и другим садржајима који доприносе остваривању јавног интереса у области јавног информисања. Најзаступљеније области биле су очување националног и културног идентитета (5 пројеката) и јавно здравље и здравствене потребе становништва (5 пројеката). Следе области обележавање годишњица, превенција насиља и спорт и физичка култура, са по 4 подржана пројекта. Значајан број пројеката био је усмерен на области: савремено стваралаштво, афирмативни садржаји за децу и младе и родна димензија у друштвеној пракси и институцијама друштва, са по 3 подржана пројекта.

По два пројекта заступљена су у областима: култура сећања, мултикултуралност, привредни развој, превенција злоупотребе психоактивних супстанци, безбедност на интернету, и село и пољопривредни потенцијали. Један пројекат је реализован у свакој од следећих области: смањење ризика социјалне искључености припадника друштвено осетљивих група, туризам, улога и значај цивилног друштва; превенција и заштита од дискриминације, наука и образовање, подстицање рађања, очување српског идентитета, српског језика и српског ћириличног писма, медији, културна добра, јачање политичке и међунационалне толеранције и разумевања, инклузивно образовање, донирање органа, безбедност саобраћаја.

*Табела 5. Приказ броја подржаних пројеката по темама и областима*

|  |  |
| --- | --- |
| **Тема/Област** | **Бр. подржаних пројеката**  |
| Очување националног и културног идентитета | 5 |
| Јавно здравље и здравствене потребе становништва | 5 |
| Обележавање годишњица | 4 |
| Спорт и физичка култура | 4 |
| Превенција насиља | 4 |
| Савремено стваралаштво | 3 |
| Безбедност на интернету | 3 |
| Родна димензија у друштвеној пракси и институцијама друштва | 3 |
| Афирмативни садржаји за децу и младе | 3 |
| Култура сећања | 2 |
| Мултикултуралност | 2 |
| Привредни развој | 2 |
| Превенција злоупотребе психоактивних супстанци | 2 |
| Село и пољопривредни потенцијали | 2 |
| Безбедност на интернету | 2 |
| Смањење ризика социјалне искључености припадника друштвено осетљивих група | 1 |
| Туризам | 1 |
| Улога и значај цивилног друштва | 1 |
| Превенција и заштита од дискриминације | 1 |
| Наука и образовање | 1 |
| Подстицање рађања | 1 |
| Очување српског идентитета, српског језика и српског ћириличног писма | 1 |
| Медији | 1 |
| Безбедност саобраћаја | 1 |
| Јачање политичке и међунационалне толеранције и разумевања | 1 |
| Донирање органа | 1 |
| Инклузивно образовање | 1 |
| Културна добра | 1 |

Корисници средстава чији су пројекти подржани путем конкурса имали су обавезу да доставе изјаву о објављивању/емитовању произведеног медијског садржаја, односно изјаву о реализацији планираних активности осам дана пре почетка објављивања/емитовања медијског садржаја односно пре реализације догађаја.

До објављивања извештаја 5,6 % корисника средстава је доставило изјаве о објављивању/емитовању произведеног медијског садржаја на основу којих је урађен приказ жанровске разноврсности према врсти медија. Један број корисника навео је у изјави да ће садржај бити реализован кроз више жанрова (нпр: радио документарна емисија, интервју, репортажа, извештај, друштвена хроника и фичер), па је као преовлађујући сматран први жанр који је наведен.

*Табела 6. Жанровска разноврсност реализованих садржаја*

|  |  |  |
| --- | --- | --- |
| **РБ** | **Жанр** | **Број корисника** |
| 1. | Колажна емисија | 2 |
| 2. | Документарна емисија | 1 |
| 3. | Радио пакет | 2 |
| 4. | Интервју | 4 |
| 5. | Извештај | 1 |